**Cronfa newydd i ddiogelu a pharatoi chwaraeon ar lawr gwlad**Mae cronfa newydd gwerth hyd at £4 miliwn wedi cael ei lansio gan Chwaraeon Cymru er mwyn helpu clybiau a sefydliadau chwaraeon ar lawr gwlad sy’n wynebu dyfodol ansicr ar hyn o bryd.

Gyda chymaint o chwaraeon cymunedol wedi gorfod dod i stop oherwydd pandemig y Coronafeirws, mae’r gronfa newydd, Cronfa Cymru Actif, yn gwbl hanfodol i’w helpu nid yn unig i oroesi storm Covid 19 ond hefyd i ailadeiladu ac ailddechrau.

Diolch i Lywodraeth Cymru ac arian sydd wedi cael diben newydd gan y Loteri Genedlaethol, bydd clybiau a sefydliadau yn gallu sicrhau eu bod yn gallu parhau i gadw eu cymunedau yn actif drwy wneud cais am grant sydd rhwng £300 a £50,000.  
  
Gellir gwneud ceisiadau ar-lein yn [www.sport.wales/beactivewalesfund](http://www.sport.wales/beactivewalesfund) lle cewch hefyd ganllaw cynhwysfawr ar sut i ymgeisio. Hefyd mae **(nodwch enw partner)** wrth law i gefnogi clybiau gyda’u ceisiadau.   
  
**Dyfyniad a awgrymir ar gyfer CRhC os yw eich camp wedi ailddechrau eisoes**Dywedodd **(nodwch enw siaradwr)**: “Rydyn ni wrth ein bodd bod **(nodwch enw camp)** wedi gallu ailddechrau ond rydyn ni hefyd yn ymwybodol iawn bod llawer o’n clybiau ni angen cefnogaeth o hyd. Bydd y gronfa newydd hon yn darparu cefnogaeth ariannol hanfodol er mwyn helpu clybiau i oroesi’r argyfwng presennol a hefyd cyflwyno’r mesurau diogelwch sy’n ofynnol er mwyn dilyn ein cyfarwyddyd ar gyfer sicrhau dychwelyd yn ddiogel at weithgarwch. Hoffem ddiolch i Chwaraeon Cymru am sefydlu Cronfa Cymru Actif, a hefyd cydnabod cefnogaeth Llywodraeth Cymru a’r Loteri Genedlaethol.”  
  
**Dyfyniad a awgrymir ar gyfer CRhC os nad yw eich camp wedi ailddechrau eto**Dywedodd **(nodwch enw siaradwr)**: “Bydd y gronfa newydd hon yn darparu cefnogaeth ariannol hanfodol er mwyn helpu clybiau i oroesi’r argyfwng presennol. Pan fydd Llywodraeth Cymru yn rhoi’r golau gwyrdd i’n camp ni i ailddechrau, byddwn yn cyhoeddi cyfarwyddyd llawn ar yr addasiadau a fydd yn ofynnol er mwyn sicrhau bod **(nodwch enw camp)** yn ddiogel. Wedyn bydd clybiau’n gallu gwneud cais i Gronfa Cymru Actif am gyllid i’w helpu i ddilyn y cyfarwyddyd hwnnw. Hoffem ddiolch i Chwaraeon Cymru am sefydlu Cronfa Cymru Actif, a hefyd cydnabod cefnogaeth Llywodraeth Cymru a’r Loteri Genedlaethol.”  
  
Dywedodd Prif Weithredwr Chwaraeon Cymru Sarah Powell: “Mae chwaraeon ar lawr gwlad wedi cael eu taro’n eithriadol galed. Diolch i’r drefn, mae mwy na hanner miliwn o bunnoedd o gyllid argyfwng eisoes wedi achub nifer enfawr o glybiau ac rydyn ni’n falch iawn o allu lansio’r gronfa newydd hon a fydd yn darparu mwy fyth o gefnogaeth ar amser pan mae ei wir angen.

“Mae ein clybiau a’n grwpiau ni’n hanfodol i gadw pobl Cymru yn actif. Heb ddal eu tir, neu os na fydd posib iddyn nhw ailagor yn ddiogel, fe allwn ni ddisgwyl argyfwng arall – sef anweithgarwch a salwch pobl. ’Allwn ni ddim gadael i hynny ddigwydd. Bydd rhaid i glybiau addasu llawer o’u gweithgareddau er mwyn cadw yn llawn at y canllawiau iechyd a’r gofynion cadw pellter cymdeithasol. Bydd Cronfa Cymru Actif yn helpu i wneud hynny’n bosib.”   
  
Mae ymchwil a gynhaliwyd gan Chwaraeon Cymru yn awgrymu bod y bwlch anghydraddoldeb o ran cymryd rhan mewn chwaraeon wedi ehangu yn ystod y cyfyngiadau symud, yn fwyaf nodedig ar gyfer y rhai sy’n byw mewn ardaloedd difreintiedig. O ganlyniad, bydd **(nodwch enw partner)** yn gwneud popeth o fewn ei allu i helpu Cronfa Cymru Actif i gyrraedd y cymunedau hynny sydd ei hangen fwyaf. Am fanylion llawn, ewch i [www.sport.wales/beactivewalesfund](http://www.sport.wales/beactivewalesfund)